cyanic-selkie/wikianc huggingface dataset:
Դեյլի Բլինդ
Կենսագրություն
2007 թվականի մարտի 29-ին Բլինդը Այաքսի հետ կնքեց առաջին պրոֆեսսիոնալ պայմանագիրը՝ մինչև 2010 թվականի հուլիսի 1 ։ 2007 թվականին Դեյլին Հոլանդիայի մինչև 17 տարեկանների հավաքականում մասնակցել է Բելգիայում տեղի ունեցող Եվրոպայի առաջնությանը։ Առաջնության ընթացքում Բլինդը խփեց երկու գնդակ Իսլանդիայի հավաքականի դարպասի, սակայն հետո ստացավ վնասվածք և բաց թողեց առաջնության մնացած խաղերը։
2008 թվականի հունիսին Դեյլին ճանաչվեց Այաքսի ամենաերիտասարդ ֆուտբոլիստ ։ Արդեն 18 տարեկանում Բլինդը անցկացրեց մի քանի խաղ առաջին թիմի կազմում ։
Հոլանդիայի բարձրագույն դիվիզիոնում Դեյլիի դեբյուտը տեղի ունեցավ 2008 թվականի դեկտեմբերի 7-ին, Վոլենդամի հետ խաղի ժամանակ։ 62-րդ րոպեին Բլինդը դուրս եկավ փոխարինման, Էյոնգ Էնոյի փոխարեն։ Այդ ժամանակ հաշիվը՝ 1-1 էր, սակայն երբ Բլինդը դուրս եկավ խաղադաշտ, Այաքսը գոլ խփեց, աչքի ընկավ Յան Վերտոնգենը։ Արդյունքում ամստերդամցիները հյուր գնալիս հաղթեցին ։ Բլինդից փոքր տարիքում, միայն տեղի են ունեցել հետևյալ ֆուտբոլիստների դեբյուտները՝ Յուրի Մյուլդեր, Յոհան Կրոյֆ, Դաննի Մյուլյեր, Ռոբին Քիֆտ և Դանիլո Սոուզա Կամպոս։
2008 թվականի դեկտեմբերի 18-ին Դեյլին երկարաձգեց պայմանագիրը ամստերդամցիների հետ մինչև 2013 թվականի հուլիսի 1 ։ Դեբյուտային 2008/09 մրցաշրջանում՝ Բլինդը անցկացրեց 5 խաղ Նիդերլանդների առաջնությունում, և նույնպես խաղաց Ուեֆայի գավաթում ։ 2009/2010 թվականի մրցաշրջանի կեսը Բլինդը խաղաց միայն երիտասարդական թիմում, 10 խաղում խփելով 1 գնդակ։ 2009 թվականի դեկտեմբերին Բլինդով հետաքրքրվեց Գրոնինգեն ակումբը, ցանկանալով վերցնել վարձավճարով ։ 2010 թվականի հունվարի 4-ին Գրոնինգենի և Այաքսի ղեկավարությունները պայմանավորվեցին, որ Բլինդը վարձավճարով տեղափոխվի Գրոնինգեն ։ Հունվարի 5-ին Այաքսը պաշտոնապես հայտարարեց տեղափոխության մասին։ նոր ակումբում Բլինդի դեբյուտը տեղի ունեցավ հունվարի 20-ին, Խերենվենայի դեմ խաղի ժամանակ։ Խաղն ավարտվեց Գրոնինգենի օգտին 2-0 հաշվով ։
2014 թվականի օգոստոսի 30-ին Այաքսը հայտարարեց Բլինդի Մանչեսթեր Յունայթեդ տեղափոխվելու մասին, տրանսֆերտ կազմեց 17,5 միլիոն €(եվրո) ։ Տրանսֆերը վերջնականորեն ավարտվեց սեպտեմբերի 1-ին տրանսֆերային պատուհանի վերջին օրը։ Տրանսֆերը կազմեց՝ 13,8 միլիոն £(ֆունտ) ։ Սեպտեմբերի 14-ին տեղի ունեցավ Դեյլիի դեբյուտը նոր ակումբում, խաղալով Քուինզ Պարկ Ռեյնջերսի դեմ։ «Կարմիր սատանաների» կազմում առաջին գոլը Դեյլին խփեց 2014 թվականի հոկտեմբերի 20-ին Վեստ Բրոմվիչ Ալբիոնի հետ խաղում, խաղի վերջում հավասարացնելով հաշիվը։
Ակումբային կարիերա
(Ըստ 2015 թվականի ապրիլի 12-ի դրությամբ)
Ակումբային հաջողություններ
«Այաքս»
Ծանոթագրություններ
Կատեգորիա:Հոլանդացի ֆուտբոլիստներ Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ Կատեգորիա:Ֆուտբոլի Նիդերլանդների հավաքականի ֆուտբոլիստներ Կատեգորիա:Այաքսի ֆուտբոլիստներ Կատեգորիա:Գրոնինգենի ֆուտբոլիստներ Կատեգորիա:Յոնգ Այաքսի ֆուտբոլիստներ Կատեգորիա:Մանչեսթեր Յունայթեդի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ Կատեգորիա:Նիդերլանդների հավաքականի ֆուտբոլիստներ Կատեգորիա:Ֆուտբոլի պաշտպաններ
Պետեր Զիլահի
Գրական աշխատանքը
Ճերմակ սավանի տակի արձանը, որ պատրաստ էր ոստնելու (հունգարերեն՝ Lepel alatt ugrásra kész szobor) բանաստեղծական ժողովածուն լույս է ընծայվել 1993 թվականին։
Der lange Weg nach nebenan (A hosszú út közelre) թատերգությունը բեմադրվել է Բեռլինի Volksbühne թատրոնում ։
Վերջին պատուհանաընձուղտը (հունգարերեն՝ Az utolsó ablakzsiráf) այսպես ասած՝ «բառարանային վեպ»-ը բնագրով առաջին անգամ հրատարակվել է 1998 թվականին և արդեն թարգմանվել 27 լեզվով։
«Վերջին պատուհանաընձուղտը»
Այս երգիծավեպը հուշագրություն է բռնապետության տիրապետության ներքո ապրված կյանքի անհեթեթության մասին։ Գրված է մանկական պատկերազարդ բառագրքի նմանակումով, սկսվում է «Պատուհան» (հունգարերեն՝ «Ablak») բառահոդվածով և ավարտվում «Ընձուղտ» (հունգարերեն՝ «Zsiráf») բառահոդվածով՝ ներառելով այբուբենի բոլոր տառերով հերթականությամբ սկսվող, կարգով դասավորված «բառահոդվածներ»։ «Բառագիրքը» բացատրում է ողջ աշխարհը հասարակ, պարզ բառերով ու արտահայտություններով, այնտեղ ամեն ինչ կարգավորված, դասավորված է, և բոլոր հիմնախնդիրները ունեն իրենց լուծումը։
Այդ ինքնատիպ վեպն իր ամբողջության մեջ Բալկանների և ավելի լայն ընդգրկումով՝ ողջ Արևելյան Եվրոպայի յուրօրինակ հանրագիտարան է՝ հագեցած հեգնանքով, սև հումորով, երգիծանքի այլ տեսակներով։ Երգիծանքով, բայց և սրտի ցավով հեղինակը պատկերում է 20-րդ դարավերջի թոհուբոհը մի տարածաշրջանի, որը պատմության ընթացքում արդեն որերորդ անգամ հայտնվել էր դրամատիկ իրադարձությունների խաչմերուկում։ Վեպում անդրադարձ է կատարված 1996-1997 թվականների բելգրադյան ընդվզումներին, որ իրենց անհեթեթ խիզախությամբ թերևս խորհրդանշական են այդ կարգի բոլոր ըմբոստացումների համար։ Զիլահին գիրքը հագեցրել-պատկերազարդել է իր իսկ հեղինակած լուսանկարներով՝ ավելի սրելով «երկաթե վարագույրից» այն կողմ նետած հայացքը։
Ժուռնալիստական աշխատանքը
Որպես ժուռնալիստ՝ Զիլահին գրել է բազմաթիվ պարբերականների, այդ թվում՝ The Guardian-ի ,  New York Times-ի , Frankfurter Allgemeine Zeitung-ի համար ։
Այլ գործեր
Զիլահին մինչև 1999 թվականը Link Budapest գրական ամսագրի գլխավոր խմբագիրն էր, այդ հեղինակավոր պարբերականում, որն ուներ նաև համացանցային տարբերակ, հունգարերեն ու անգլերեն հրատարակում էր ժամանակակից գրականության ուշագրավ գործեր։ Ներկայումս նա The World Literature Series-ի («Համաշխարհային գրականության մատենաշար»-ի) գլխավոր խմբագիրն է։
Զիլահին իր տեսադաշտում է պահել գրական-գեղարվեստական կեցավայրերի մի ընդարձակ շարք ՝ ներառյալ Կոնգրեսի գրադարանի Ջոն Կլյուգ կենտրոնի կեցավայրը ։
Արտաքին հղումներ
Կատեգորիա:Հունգարացի բանաստեղծներ Կատեգորիա:Հունգարացի գրողներ Կատեգորիա:Հունգարացի լրագրողներ Կատեգորիա:Լուսանկարիչներ Կատեգորիա:Բուդապեշտի համալսարանի շրջանավարտներ
Նորա Բումբիերե
Նորա Բումբիերե (Nora Bumbiere, ), խորհրդային և լատվիացի էստրադային երգչուհի, մեցցո-սոպրանո։
Կենսագրություն
Նորա Բումբիերեն ծնվել է 1947 թվականին Լատվիական ԽՍՀ Ելգավսկի գավառում։ Սովորել է Ելգավայի երաժշտական դպրոցում, 1965 թվականից եղել է Ելգավայի մշակույթի տան «Jaunība» համույթի երգչուհի, հետագայում՝ Ռիգայի էստրադային նվագախմբի կանանց վոկալ անսամբլի երգչուհի (1968 թվականից՝ մենակատար), Ռայմոնդ Պաուլսի (1972-1980) ղեկավարությամբ գործող Լատվիայի ֆիլհարմոնիկ նվագախմբի Modo վոկալ-գործիքային համույթի մենակատար։
1971 թվականից դուետով հանդես է եկել ամուսնու՝ Վիկտոր Լապչենոկի հետ, երկուսն էլ մասնակցել են Ռայմոնդ Պաուլսի հանրահայտ «Teic, kur zeme tā», «Kurzeme», «Jūras balss», «Nekal mani gredzenā», «Laternu stundā», «Priekšnojauta», «Par pēdējo lapu» (ռուսերեն տարբերակ՝ «Листья жёлтые над городом кружатся…») : Սոպոտում (1976) եղել է միջազգային երգի փառատոնի ձայնագրող ընկերությունների մրցույթի մասնակից։
1980 թվականին, տասը տարի Ռայմոնդ Պաուլսի հետ համագործակցությունից հետո, Նորա Բումբիերեն թողել է «Մոդո» անսամբլը։ Նույն թվականին բաժանվել է ամուսնուց՝ Վիկտոր Լապչենոկից։ 1980 թվականից հետո եղել է տարբեր լատվիական անսամբլների երգչուհի, այդ թվում «Inversija» վոկալ-գործիքային անսամբլի, երգել է ռեստորանում։
Մահ
1993 թվականի վերջում Նորա Բումբիերեն տեղափոխվել է հիվանդանոց, որտեղ նրա մոտ ախտորոշվել է լյարդի ցերոզ։
Նա մահացել է 1994 թվականի հունվարի 12-ին։ Թաղված է Ելգավայի Բալոժսկի գերեզմանատանը։
Ընտանիք
Նորա Բումբիերեն ունեցել է երեք երեխա՝ որդին՝ Ռոմուալդ (1964-2001, ողբերգական մահ է ունեցել), որդի՝ Գեորգ (ծն.1981 թվականին, ապրում է Ելգավայում), դուստր՝ Բեատրիս (ծն. 1990 թվական, ապրում է ԱՄՆ-ում)։ Ունի թոռներ։ Հարազատ քույրը՝ Մարա Զուստրուպան (Māra Zustrupa), երգչուհի է, Նորա Բումբիերե հիմնադրամի («Noras Bumbieres fonds») հիմնադիր և խորհրդի անդամ։
Հիշատակ
2012 թվականին Ելգավայում տեղի ունեցավ Նորա Բումբիերեի հուշարձանի հանդիսավոր բացումը ։ Հուշարձանը կառուցվել է Ելգավայի մշակույթի պալատի ետնամասում գտնվող պուրակում։ Հետագայում նախատեսվում է պուրակն անվանել Նորա Բումբիերեի անունով։ Նորա Բումբիերեի հիշատակի հիմնադրամն ամեն տարի Ելգավայում կազմակերպում է երիտասարդ երաժիշտների մրցույթ։
Արտաքին հղումներ
Կատեգորիա:Լատիշ երգչուհիներ Կատեգորիա:Խորհրդային երգչուհիներ Կատեգորիա:Մեցցո-սոպրանոներ
Գրիլ (զարդեր)
Գրիլ (grill), տարբեր տեսակի թանկարժեք նյութերից պատրաստվող զարդեր են, որոնք տեղադրում են ատամների վրա։ Դրանց օգտագործումը սկսվել է վաղ 1980-ականներից հիփ հոփ ժանրի կատարողների շրջանում, սակայն ավելի մեծ մասայականություն են վայելել 2000-ականների կեսերին ։ Այս զարդերը կարող են արժենալ հարյուր դոլարից մինչև հազարավոր դոլարներ՝ կախված օգտագործվող նյութերից և զարդերի քանակից ։
Ծանոթագրություններ
Կատեգորիա:Հիփ հոփ Կատեգորիա:Զարդարանքներ
American Hunger
American Hunger, նյույորքյան ռեփ կատարող MF Grimm֊ի եռակի ալբոմը։ Նաև հանդիսանում է առաջին եռակի ալբոմը հիփ հոփի պատմության մեջ։
Արտաքին հղումներ
Կատեգորիա:2006 ալբոմներ
Ալանտոին
Ալանտոին (5-ուրեիդոհիդանտոին)՝ անգույն, ջրի մեջ լուծվող բյուրեղներ են (քիչ լուծելի են սառը ջրում, լավ՝ տաք ջրում)։
Ալանտոինը ստացվում է չեզոք լուծույթներում կալիումի պերմանգանատով կամ կապարի երկօքսիդով միզաթթուն օքսիդացնելիս։ Այն օքսիդացնելիս ստացվում է հիդանտոին, այնուհետև օքսիդանում է մինչև պարաբանոլաթթվի։
Ալանտոինը կաթնասունների և միջատների թրթուրների օրգանիզմում պուրինների կատաբոլիզմի հիմնական արգասիքն է (բացառությամբ պրիմատների և մարդկանց), նրա նախորդը հանդիսանում է միզաթթուն, որի փոխարկումը ալանտոինին կատալիզվում է ուրիկազ ֆերմենտով (ուրատօքսիդազ)՝ միզաթթվի պիրիմիդինային ցիկլի խախտմամբ։
Ալանտոինը հայտնաբերվել է նաև քարխոտ դեղագործական բույսի արմատներում։ Վերքերի բուժման համար օգտագործվել է այս բույսի մզվածքը ։
Կիրառություն
Ալանտոինը ունի դաբաղող ազդեցություն և ընդգրկված է Առողջապահության համաշխարհային կազմակերպության տեղային անզգայացնող միջոցների, ատամնաբուժիչների և հակաբորբոքային դեղամիջոցների ցանկում ՝ որպես արտաքին օգտագործման դեղամիջոց :
Ալանտոինը լայնորեն օգտագործվում է նաև կոսմետիկ արդյունաբերության մեջ ՝ որպես տարբեր քսուքների մաս և կոսմետիկայի արտադրողները հայտարարում են, որ ալանտոինը կրկնակի ազդեցություն է ունենում մաշկի վրա. փափկացնում է վերնամաշկը՝ նպաստելով մեռուկացված բջիջների շերտազատմանը, և խթանում է մաշկի վերականգնողական հատկությունները։ Այն ներմուծվում է կոսմետիկայի բաղադրության մեջ `ծակոտիները նեղացնելու, մաշկը փափկացնելու համար, կիրառվում է արևապաշտպան քսուքների արտադրության մեջ։
Անուշ (ֆիլմ, 1983)
Անուշ, Արմեն Տիգրանյանի համանուն օպերայի էկրանավորումը, Հովհաննես Թումանյանի համանուն պոեմի մոտիվներով։ Նկարահանվել է 1983 թվականին ռեժիսոր Մարատ Վարժապետյանի կողմից ։
Սյուժե
Սարոն սիրահարված է Անուշին։ Նրա սերը փոխադարձ է, սակայն գյուղական մի հարսանիքի ժամանակ Սարոն կոխի է բռնվում Անուշի եղբոր՝ Մոսիի հետ։ Հակառակ ընդունված ավանդույթի` Սարոն գետին է զարկում ընկերոջը։ Մոսին երդվում է վրեժխնդիր լինել և քրոջն արգելում է տեսնվել Սարոյի հետ։
Արտաքին հղումներ
Կատեգորիա:1983 ֆիլմեր Կատեգորիա:Հայկական ֆիլմեր Կատեգորիա:Խորհրդային ֆիլմեր Կատեգորիա:«Հայֆիլմ» ստուդիայի ֆիլմեր Կատեգորիա:Գրական ստեղծագործությունների էկրանավորումներ
Հրանտ Դինք հիմնադրամ
Հրանտ Դինք հիմնադրամ ( Հրանդ Տինք հիմնարկ, Hrant Dink Vakfı,  Hrant Dink Foundation), Թուրքիայում գրանցված ու գործող հիմնադրամ, որի կենտրոնակայանը գտնվում է Ստամբուլում։
Պատմություն
Հիմնադրամը ստեղծվել է 2007 թվականին՝ « Ակոս » շաբաթաթերթի հիմնադիր ու գլխավոր խմբագիր, հայտնի թուրքահայ լրագրող Հրանտ Դինքի սպանությունից հետո, երբ Դինքի այրին՝ Ռաքել Դինքը, ընտանիքն ու բարեկամները որոշում են սպանված մտավորականի առաքելության ու գաղափարների մարմնավորման ու դրանց իրականացման համար գործել որևէ կառույցի միջոցով։
Ինչպես նշված է կազմակերպության պաշտոնակայքում, կառույցը հիմնադրվել է, «որպեսզի կյանքի կոչի Հրանտի երազանքները, պայքարը, լեզուն ու սիրտը» ։
Կազմակերպության հատուկ նպատակներն են խտրականության դեմ պայքարը, հայ ու թուրք ժողովուրդների միջև նախապաշարմունքների վերացումը, Թուրքիա-Հայաստան բնականոն հարաբերությունների հաստատմանը նպաստելը, Թուրքիայի բազմազգ ու բազմաշերտ հասարակությունում երկխոսության և խաղաղության լեզու հաստատելը, տարբեր ինքնությունների մերձեցումը, մշակութային ժառանգությունների պաշտպանությունը, Թուրքիա-ԵՄ հարաբերությունների զարգացմանը նպաստելը։
Գրասենյակը
Ի սկզբանե Հիմնադրամի գրասենյակը տեղակայվում է Ստամբուլի Շիշլի շրջանի Օսմանբեյ թաղամասի Հալասկարգազի պողոտայում գտնվող «Սեբատ» շենքում՝ «Ակոսի» խմբագրության հարևանությամբ։ 2015 թվականին Հիմնադրամի գրասենյակն ու «Ակոսի» խմբագրությունը «Սեբատ» շենքից տեղափոխվում են նոր տարածք՝ Ստամբուլի Շիշլի շրջանի Հարբիյե թաղամասի Ռոնքալի Պապ փողոց 128 հասցեում գտնվող «Անարատ Հղիության» շենք։ 2019 թվականի ապրիլի 23-ին Հիմնադրամը նախկին տարածքում գործարկում է « Հրանտ Դինք 23,5 հուշավայրը » ։
Գործունեությունը
Որպես իր գործունեության հիմք՝ Հիմնադրամը հռչակել է երկխոսության մշակույթի, ապրումակցման ու խաղաղության զարգացումը՝ կիզակետում պահելով հետևյալ ոլորտները․
Սրանց շրջանակում Հիմնադրամը վարում է հրատարակչական գործունեություն, ստեղծել է արխիվներ , կազմակերպում է ամառային դպրոցներ, արևմտահայերենի դասընթացներ , կազմակերպում է ֆիլմերի, երաժշտական, տեսողական արվեստների, պարի ու գրականության փառատոներ, քննարկումներ , իրականացնում է պատմական ուսումնասիրություններ ։
Գրադարան
Մասնավոր արխիվներից և հավաքածուներից ամբողջացրած նյութերով Հիմնադրամը բացել է հայագիտության ու Թուրքիայի փոքրամասնություններին առնչվող թեմաներով գրադարան՝ բաղկացած 6 000 գրքից, տարատեսակ DVD-ներից, քարտեզներից ու պարբերական հրատարակություններից ։
«Հայաստան-Թուրքիա ծրագիր»
Կազմակերպությունն իրականացնում է «Հայաստան-Թուրքիա ծրագիր», որի ներքո գործում են «Հայաստան-Թուրքիա փորձագետների երկխոսության խումբ», «Ճանապարհորդական դրամաշնորհ», «Փորձի փոխանակման նախագիծ», «Երկխոսության ծրագրեր», «Թուրքիա-Հայաստան սահմանի սոցիալ-տնտեսական ազդեցության հետազոտություն» նախագծերը ։
Գիտական գործունեություն
Հիմնադրամը կազմակերպել է մի քանի ակադեմիական կոնֆերանսներ, այդ թվում՝ 2015 թվականի «Քանդված քաղաքակրթություն. ոչ մուսուլմանների հարստությունը ուշ օսմանյան ժամանակաշրջանում և վաղ հանրապետական ​​դարաշրջանում» համաժողովը Բողազիչի համալսարանի, Ստամբուլի Բիլգի համալսարանի և Սաբանջի համալսարանի հետ համագործակցությամբ։
Կազմակերպությունը նաև խթանել է ցեղասպանության ժամանակ փրկարարական գործողությունների հետազոտություն իր Պատմության և հիշողության հետազոտական ​​հիմնադրամի միջոցով ։ Կազմակերպության ուշադրության կենտրոնում է նաև բանավոր պատմության հետազոտությունը, որը ներառում է «Լռության հնչյուններ» գրքերի շարքի հրատարակումը, որտեղ մանրամասն ներկայացված են Թուրքիայի տարբեր մասերից եկած հայերի բանավոր պատմությունները ։ Կազմակերպությունը նաև հովանավորել է հանրապետական ​​ժամանակաշրջանում հայկական հիմնադրամների գրավման պատմական ուսումնասիրությունը ։
2019 թվականի հոկտեմբերին թուրքական դատարանն արգելել է կազմակերպության «Կայսերիի և տարածաշրջանի սոցիալական, մշակութային և տնտեսական պատմությունը» խորագրով համաժողովը՝ ոչ մի պատճառ չներկայացնելով ։
Լրագրողական միջազգային մրցանակաբաշխություն
Հիմնադրամն ամեն տարի, Հրանտ Դինքի տարեդարձի օրը՝ սեպտեմբերի 15-ին շնորհում է «Հրանտ Դինք» միջազգային մրցանակը։
Ծանոթագրություններ
Կատեգորիա:Կազմակերպություններ այբբենական կարգով Կատեգորիա:Հիմնադրամներ Կատեգորիա:Ոչ առևտրային կազմակերպություններ Կատեգորիա:Հայկական կազմակերպություններ Կատեգորիա:2007 հիմնադրումներ
Մամադեդա
Ծանոթագրություններ
Կատեգորիա:Հայկական իգական անձնանուններ
Սան Մարտի դե Ռիուկորբ
Սան Մարտի դե Ռիուկորբ  (Sant Martí de Riucorb, Sant Martí de Riucorb), մունիցիպալիտետ Իսպանիայում։ Մտնում է Լեյդա ինքնավար համայնքի մեջ՝ Կատալոնիա պրովինցիայում։ Գտնվում է Ուրժել շրջանում։ Զբաղեցնում է 34,9 կմ² մակերես։ Բնակչությունը կազմում է 685 (2010 թվական)։
Արտաքին հղումներ
Կատեգորիա:Իսպանիայի բնակավայրեր
Ես մեծացել եմ այստեղ (հեռուստասերիալ)
Ես մեծացել եմ այստեղ (բնօրինակ վերնագիրը՝, यहाँ मैं घर घर खेली)  հնդկական հեռուստասերիալ, որը հեռարձակվել է Zee TV-ով։
Սյուժե
Հարգված և հարուստ Թակուրի ընտանիքը սերունդ առ սերունդ ապրում է իր նախնիների առանձնատանը, որը կոչվում է «Ոսկե պալատ»։ Բայց մի օր նա այդ իրավունքը կորցնում է՝ ընտանիքի ղեկավարի վաղեմի թշնամու՝ Ջագմոհան Պրասադի պատճառով։ Ուդա Ուխ Թակուրի դուստրերից մեկը՝ Աբբան, կարողանում է վերադառնալ հայրենի տուն՝ ամուսնանալով Ջագմոհանի հետ։ Աբբան փորձում է երկու ընտանիքներում ապահովել խաղաղություն և երջանկություն։ Այնուամենայնիվ, նրա ընտանիքում կանգնած են այս ընտանիքների բազմաթիվ թշնամիները, ովքեր ցանկանում են ստանձնել Ոսկե պալատը։ Նրանց դեմ պայքարում նա ստիպված կլինի պաշտպանել իր կյանքի իրավունքը իր սիրելի մարդու (Կարանի) հետ և ապացուցել, որ նա իր հոր արժանի դուստրն է։
Արտադրություն
Հեռուստասերիալի պրոդյուսերը նախապես պլանավորել էր նկարահանել առնվազն 1000 դրվագ, բայց երիտասարդ դերասանների ծնողներին խաղալու դժկամության պատճառով նկարահանումները պետք է սահմանափակվեին 700 դրվագով ։ Բացի այդ, 2012 թվականին հեռուստասերիալի ավարտը կապված էր Zee TV հեռուստաալիքի ցանկության հետ` հեռուստատեսությունում պահպանելու իր մրցունակությունը ։
Սակայն, ըստ «Ես մեծացել եմ այստեղ» հեռուստասերիալի պրոդյուսեր Կավիտա Բարդժատիի կարծիքով, սա « Rajshri Productions »-ի լավագույն ցուցադրություններից մեկն է ։ Հնդկաստանում հեռարձակման երեք տարվա ընթացքում հեռուստասերիալը ունեցել է միջին հեռուստատեսային վարկանիշ՝ 3,0 և հեռուստատեսության առավելագույն վարկանիշը 4.0 :
Ընդհանուր առմամբ նկարահանվել է 2 եթերաշրջան։ Մումբայի կինոթատրոնում ենթադրյալ գործադուլի պատճառով, որը նախատեսված էր 2011-ի դեկտեմբերի 1-ին և չեղարկվեց միայն նախորդ օրը, անձնակազմը ստիպված էր փոքր փոփոխություններ մտցնել նկարահանման գործընթացում ։
Տնային զարդերը ոսկուց ստեղծելու համար պահանջվեց երկու ամիս մշտական աշխատանք։ Ոսկե պալատի կահույքը բերվել է Ջhոդպուրից, պաստառները՝ Մեծ Բրիտանիայից։ «Ոսկե պալատի» դեկորացիան օգտագործվել է նաև Կարինա Կապուրի «Հերոս» (2012) կինոնկարի և «Երկրորդ հարսանիք» (2012-2013) հեռուստասերիալի համար ։
Հեռարձակում
Սերիալը ցուցադրվում էր ամեն շաբաթ՝ երկուշաբթիից ուրբաթ։ Հնդկաստանում առաջին սեզոնի ցուցադրումը սկսվեց 2009 թվականի նոյեմբերի 17-ին։ 2011 թվականի հոկտեմբերի 27-ին թողարկվեց այսպես կոչված Maha-դրվագ կամ Mahasangam, այսինքն՝ «Մեծ սերիան», որի սյուժեն Դյուվալիի տոնակատարությունն էր «Ոսկե պալատում»։ Այս շարքի պարային համարների կատարմանը մասնակցում էին ոչ միայն «Ես մեծացել եմ այստեղ» կերպարները, այլև Zee TV-ի այլ հեռուստասերիալների հերոսները ։ 2012 թվականի մայիսի 28-ին ցուցադրվեց «Ես մեծացել եմ այստեղ» հեռուստասերիալի ևս մեկ «մեծ շարք»` Zee TV հեռուստաընկերության այլ դերասանների մասնակցությամբ, բայց այս անգամ կատակերգական ։ Հնդկաստանում երկրորդ եթերաշրջանի վերջին դրվագը ցուցադրվեց 2012 թվականի հուլիսի 14-ին, և դա նաև «մեծ դրվագ» էր ։
Ռուսաստանում առաջին սեզոնի հեռարձակումը սկսվեց 2010 թվականի օգոստոսի 9-ին, ցուցադրվեց 450 դրվագ։ 2012 թվականի աշնանը հեռուստասերիալի երկրորդ եթերաշրջանը սկսվեց ցուցադրվել Zee TV հեռուստաալիքում։ Երկրորդ սեզոնը ավարտվեց 2013 թվականի օգոստոսի 23-ին, 695-րդ սերիայում ։
Երաժշտություն
Հեռուստասերիալների գլխավոր երգի տեքստը գրել է Իռշադ Կամիլը, երգը կատարել է հնդիկ երգչուհի Շրյա Գոշալը և հայտնի է դարձել ։
Հեռուստատեսային լսարանի շրջանում հեռուստասերիալը խթանելու համար Zee հեռուստաալիքի ղեկավարությունը որոշեց երաժշտական ալբոմ ձայնագրել։ Հետևյալ հեռուստասերիալների երաժշտական կոմպոզիցիաների ցուցակն է, որոնք ներառված էին Universal Music India Pvt Ltd.- ի կողմից թողարկված նույնանուն «Yahan Main Ghar Ghar Kheli» (CD, 2009) երաժշտական ալբոմում ։
Բացի այդ, հեռուստասերիալում օգտագործվել են բոլիվուդյան ֆիլմերից երգեր.
Հղումներ
Կատեգորիա:Հնդկական ֆիլմեր Կատեգորիա:Հնդկական ֆիլմեր ըստ լեզվի
Aphodius foetens
Aphodius foetens, թերթաբեղիկավոր բզեզ, մտնում է աֆոդինների ենթաընտանիքի մեջ։
Նկարագիր
Իամգոյի երկարությունը 6-8մմ է ։ Փորիկը, սրունքները և թաթիկները կարմիր են։ Բզեզները բնութագրվում են հետևյալ հատկանիշով՝
Ծանոթագրություններ
Կատեգորիա:Միջատներ
Ուոլթեր Ալվարես
Ուոլթեր Ալվարես (Walter Alvarez, ), ամերիկացի երկրաբան, երկրաֆիզիկոս և պալեոերկրաբան։ Հայտնի է իր հոր՝ Նոբելյան մրցանակի դափնեկիր, ամերիկացի ֆիզիկոս Լուիս Ալվարեսի հետ համատեղ մշակած տեսությամբ՝ աստերոիդի անկման հետևանքով դինոզավրերի մահվան մասին կավճ-պալեոգենյան անհետացման ժամանակ։ 1988 թվականին Աստերոիդը (3581)-ը Ալվարեսն անվանել է իր և իր հոր պատվին։ Կալիֆորնիայի Բերքլիի համալսարանի պատվավոր պրոֆեսոր, ԱՄՆ գիտությունների ազգային ակադեմիայի անդամ (1991 թվական), Վետլեսենի մրցանակի դափնեկիր (2008), պարգևատրվել է Ամերիկյան երկրաբանական ընկերության բարձրագույն գիտական մրցանակով՝ Պենրոուզ մեդալով (2002) ։
Կենսագրություն
Ծնվել և մեծացել է Բերկլիում։ Ավարտել է Մինեսոտայի Կարլտոն քոլեջը (երկրաբանության բակալավրիատ, 1962 թվական)։ 1967 թվականին Փրինսթոնի համալսարանում ստացել է երկրաբանության գիտությունների թեկնածուի կոչում Հարրի Համոնդ Հեսի ղեկավարությամբ։
Այնուհետև նա աշխատել է Նիդեռլանդների և Լիբիայի նավթային ընկերություններում, մասնակցել Հին Հռոմի հնագիտական պեղումներին, ապա աշխատել Նյու Յորքի «Lamont-Doherty Earth» աստղադիտարանում։ 1968 թվականին նա առաջին անգամ այցելել է Իտալիա ։
1977 թվականից՝ Բերքլիի Կալիֆորնիայի համալսարանի աշխատակից, պրոֆեսոր, 1994-1997 թվականներին եղել է երկրաբանության և երկրաֆիզիկայի ամբիոնի վարիչ, 1998-2002 թվականներին՝ կանցլեր պրոֆեսոր, 2011 թվականից՝ թոշակի անցած պատվավոր պրոֆեսոր։ Հրաժարականին նախորդած վերջին հինգ տարիներին նա դասավանդել է նոր դասընթաց՝ «Մեծ պատմություն»։
1980 թվականին «Science»-ը հրապարակեց Ալվարեսի և այլոց հոդվածը, որտեղ նկարագրվում էր նրանց վարկածն այն մասին, որ դինոզավրերի անհետացումը առաջացել է աստերոիդի զանգվածային բախման հետևանքով։
Նրա ստորագրությունը առկա է «Նախազգուշացում մարդկությանը» (1992 թվական) մանիֆեստի տակ ։
Նա երեք գրքի հեղինակ է` «T. rex and the Crater of Doom» (Princeton University Press, 1997)՝ իր և իր հոր կողմից գիսաստղի և երկրի բախման բացահայտման մասին, որը համընկավ դինոզավրերի մահվան հետ. «The Mountains of Saint Francis» (W. W. Norton & Company, 2008) и «A Most Improbable Journey: A Big History of Our Planet and Ourselves» (2016):
Արվեստների և գիտությունների ամերիկյան ակադեմիայի անդամ (1993 թվական) և Դանիայի թագավորական գիտությունների ակադեմիայի արտասահմանյան անդամ (1992 թվական)։
Կալիֆորնիայի գիտությունների ակադեմիայի (1984 թվական) և Ամերիկայի երկրաֆիզիկական միության (1989 թվական) Ֆելլո։ Երկրաբանության եվրոպական միության պատվավոր արտասահմանցի անդամ (1986 թվական) և Իսպանիայի երկրաբանների ասոցիացիայի պատվավոր անդամ (2000 թվական)։
Ստացել է Պատվավոր դոկտորի կոչում Իլինոյս Ուեսլեյան համալսարանից (1993 թվական), Կոլորադոյի հանքարդյունաբերության համալսարանից (2003 թվական), Սիենայի իտալական համալսարանից (2005 թվական), իսպանական Օվիեդոյի համալսարանից (2008 թվական)։
Իտալիայի Պիոբբիկո (1986 թվական) և Գուբբիո (1994 թվական) քաղաքների պատվավոր քաղաքացի։
Յանինա Դեգուտիտե
Յանինա Դեգուտիտե (Janina Degutytė, 6 հուլիսի, 1928, Կաունաս – 8 փետրվարի, 1990, Վիլնյուս), լիտվացի բանաստեղծուհի, թարգմանչուհի, մանկական բանաստեղծությունների հեղինակ։
Կենսագրություն
Յանինա Դոգուտիտեն ծնվել է 1928 թվականի հուլիսի 6-ին Լիտվայի Կաունաս քաղաքում։ Ծնողների հետ միասին մի քանի տարի ապրել է Կեդայնյայում ու Տելյայում։ Մանկությունից ունեցել է թույլ առողջություն։
1948 թվականին ավարտել է Կաունասի գիմնազիայի յոթերորդ դասարանը։ 1955 թվականին ավարտել է Վիլնյուսի համալսարանի պատմաբանասիրական ֆակուլտետը, որտեղ սովորել է լիտերեն ու լիտվական գրականություն։ Տաուրագեի մանկական գրադարանում աշխատել է որպես գրադարանավար։ Ռուսերեն է դասավանդել երեկոյան դպրոցում։ Որպես ուսուցիչ աշխատել է Նեմենչնեում։ Առողջության վատացման պատճառով աշխատանքի է անցել առողջարանային մանկատանը։
1958 թվականին բնակություն է հաստատել Վիլնյուսում, որտեղ որպես խմբագիր աշխատել է Գեղարվեստական գրականության հանրապետական հրատարակչությունում (1958—1961)։ Բուժվել է Մոսկվայում, Յալթայում։ 1958 թվականից Լիտվայի գրողների միության անդամ է։
Ապրել է Անտակալնիսում։ Մահացել է 1990 թվականի փետրվարի 8-ին Վիլնյուսում։ Թաղվել է Անտակալնիսի գերեզմանատանը։
2005 թվականին Կաունասում՝ Յանինա Դեգուտիտեի տանը, տեղադրվել է հուշատախտակ առ այն, որ այդտեղ ապրել է բանաստեղծուհի Յանինա Դեգուտիտեն (ճարտարապետ՝ Ալգիմանտաս Շլապիկաս)։
Գրական գործունեություն
Յանինա Դեգուտիտեն սկսել է բանաստեղծություններ գրել 10 տարեկան հասակում։ Նրա ստեղծագործություններն առաջին անգամ տպագրվել են 1957 թվականին։ Լիտվայի գրողների միության անդամ է դարձել նախքան իր առաջին գրքի հրատարակությունը։ Յանինա Դեգուտիտեի ստեղծագործությանը հատուկ է ռոմանտիկ աշխարհընկալումը։ Արդեն առաջին ժողովածուն՝ «Կրակի կաթիլներ» („Ugnies lašai“, 1959) ուշադրության արժանացավ իր էմոցիոնալ լեզվի շնորհիվ։ Նրա քնարերգության հիմնական մոտիվներն են ներքին անհանգստությունը, ատելությունը գորշության նկատմամբ, անսահման սերը դեպի կյանքը։ Ստեղծել է Լիտվայի քնարական բնապատկերների շարքեր։ Էդուարդաս Մեժելայտիսի հետ միասին լիտվական քնարերգության մեջ նոր ծնունդ է տվել բնապատկերային մանրանկարներին։
Բանաստեղծությունների «Լիալուսին» („Pilnatis“, 1967) ժողովածուի համար 1968 թվականին արժանացել է Հանրապետական մրցանակի։ 1974 թվականին ստացել է Լիտվայի կոմերիտմիության մրցանակ „Saulėtos dainelės“ (1972) բանաստեղծական ժողովածուի համար։
Յանինա Դեգուտիտեն լիտվերեն է թարգմանել Ագնիա Բարտոյի, Վալերի Բրյուսովի, Էմիլ Վերհառնի բանաստեղծությունները։ Յանինա Դեգուտիտեի բանաստեղծությունները թարգմանվել են անգլերեն, բելառուսերեն, բուլղարերեն, իսպաներեն, լատվիերեն, մոլդովերեն, լեհերեն, ռուսերեն, ուկրաիներեն, էստոներեն և այլ լեզուներով։
Արտաքին հղումներ
Կատեգորիա:Լիտվացի բանաստեղծուհիներ Կատեգորիա:Լիտվացի թարգմանիչներ Կատեգորիա:Լիտվացի գրողներ Կատեգորիա:Վիլնյուսի համալսարանի շրջանավարտներ Կատեգորիա:20-րդ դարի բանաստեղծներ Կատեգորիա:Բանաստեղծներ այբբենական կարգով
Լա Լիգա 1955-56
Լա Լիգա 1955-1956 թվականների հերթական 25-րդ մրցաշրջանը, որը սկսվել է 1955 թվականի սեպտեմբերի 5-ին և ավարտվել 1956 թվականի ապրիլի 22-ին։ Մրցաշրջանի արդյունքում հաղթել է Ատլետիկ Բիլբաոն, ինչը նրա 6-րդ չեմպիոնությունն էր։
Ծանոթագրություններ
Կատեգորիա:Լա Լիգայի մրցաշրջաններ Կատեգորիա:1955 ֆուտբոլում Կատեգորիա:1956 ֆուտբոլում
Գերդ Բինինգ
Գերդ Կառլ Բինինգ (Gerd Karl Binnig, ), գերմանացի ֆիզիկոս, աշխատել է Մյունխենի համալսարանում։ 1986 թվականի Ֆիզիկայի Նոբելյան մրցանակի դափնեկիր։ Մրցանակը կիսվել է Հենրիխ Ռորերի, Գերդ Բինինգի («Սկանավորող թունելային մանրադիտակի հայտնաբերման համար») և Էռնստ Ռուսկայի («էլեկտրոնային մանրադիտակի վրա աշխատանքի համար») միջև։ Բինինգի հետազոտությունները ընդլայնեցին նանոտեխնոլոգիաների հնարավորությունները, թույլ տալով, ոչ միայն վիզուալիզացնել առանձին ատոմներ, այլ նաև դրանց հետ գործողություններ անել ։
Կենսագրություն
Բինինգ ուսանել է Գյոթեի անվան համալսարանում Ֆրանկֆուրտում, և ավարտել է այդ համալսարանի ասպիրանտուրան «Գերհաղորդիչ (SN)-ների թունելային սպեկտրոսկոպիան» թեմայով աշխատանքով։ Նույն տարին ընդունել է IBM ընկերության առաջարկությունը և անցել աշխատանքի ընկերության հետազոտական կենտրոնում Ցյուրիխ քաղաքում։ Այստեղ Բինինգը հանդիպեց Հենրիխ Ռորերին։ Միասին աշխատելով գիտնականները արմատապես բարելավեցին Սկանավորող թունելային մանրադիտակի կառուցվածքը, այդ թվում ստեղծեցին զոնդ, որն ուներ մեկ ատոմ սայրին։ 1981 թվականին ստեղծված գործիքի միջոցով Բինինգը և Ռորերը ցույց տվեցին բյուրեղի մակերեսի և ԴՆԹ-ի շղթայի կառուցվածքը, ինչպես նաև առաջին անգամ դիտարկեցին վիրուսի անջատումը կրող բջջից ։
1983 թվականին Բինինգը ստացավ Օտտո Կլունգի մրցանակ, որպես Գերմանիայի լավագույն երիտասարդ գիտանական։
Գտնվելով Սթենֆորդում (ԱՄՆ), իր ցյուրիխյան հետազոտական կենտրոնի գործընկեր Քրիստոֆոր Գերբերի (Christoph Gerber) և Սթենֆորդի համալսարանի պրոֆեսոր Քելվին Կվեյտի (Calvin Quate) հետ ստեղծեցին ատոմա-ուժային մանրադիտակ։ Ի տարբերություն թունելային սկանավորող մանրադիտակի, որը թույլ էր տալիս հետազոտել միայն մետաղների և կիսահաղորդիչների մակերեսները, ատոմա-ուժային մանրադիտակ թույլ է տալիս հետազոտել դիէլեկտրիկ նյութերը ։
Արտաքին հղումներ
Կատեգորիա:Գերմանացի նոբելյան մրցանակակիրներ Կատեգորիա:Գերմանացի ֆիզիկոսներ Կատեգորիա:20-րդ դարի ֆիզիկոսներ Կատեգորիա:Փորձարարական ֆիզիկոսներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Մյունխենի համալսարանի շրջանավարտներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Ֆիզիկոսներ այբբենական կարգով Կատեգորիա:IBM աշխատակիցներ Կատեգորիա:Գերմանացի գյուտարարներ Կատեգորիա:Գերմանացի գիտնականներ
Ջուլիա Իմպերիո
Ջուլիա Իմպերիո (Giulia Imperio, ), իտալացի մարզուհի, ծանրորդ, 2022 թվականի Եվրոպայի չեմպիոն ։ Հանդես է գալիս մինչև 49 կգ քաշային կարգում։
Կենսագրություն
Ջուլիա Իմպերիոն ծնվել է 2001 թվականին։ Մեծահասակների շրջանում իտալուհին իր նորամուտը նշել է Աշխաբադում կայացած 2018 թվականի աշխարհի առաջնությունում, որտեղ մինչև 49 կգ քաշային կարգում զբաղեցրել է 26-րդ տեղը։
2021 թվականի ապրիլին Մոսկվայում տեղի ունեցած Եվրոպայի առաջնությունում Ջուլիա Իմպերիոն մինչև 49 կգ քաշային կարգում 178 կգ արդյունքով զբաղեցրել է չորրորդ տեղը։ Նա պոկում վարժությունում (81 կգ) նվաճել է փոքր բրոնզե մեդալ։
2022 թվականին Տիրանայում տեղի ունեցած Եվրոպայի առաջնությունում Ջուլիա Իմպերիոն մինչև 49 կգ քաշային կարգում ոսկե մեդալ է նվաճել։ Նրա արդյունքը երկու վարժությունների հանրագումարում եղել է 171 կիլոգրամ է։ «Պոկում» վարժությունում 79 կգ քաշային կարգում նա նվաճել է փոքր արծաթե մեդալ, իսկ «հրում» վարժությունում՝ ոսկե մեդաալ  ։
2023 թվականին Երևանում տեղի ունեցած Եվրոպայի առաջնությունում իտալուհի ծանր ատլետը մինչև 49 կգ քաշային կարգում նվաճել է արծաթե մեդալ՝ 183 կգ արդյունքով՝ երկու վարժությունների արդյունքում։ Առանձին վարժություններում նա ևս երկու փոքր արծաթե մեդալ է նվաճել։
Արտաքին հղումներ
Կատեգորիա:21-րդ դարի իտալացի կանայք Կատեգորիա:Ծանրամարտի Եվրոպայի չեմպիոններ
Սուրեն Մովսեսյան
Սուրեն Մովսեսյան, հայ խորհրդային երկրաբան։ Երկրաբանական-հանքաբանական գիտությունների դոկտոր (1969 թվական)։ ԽՄԿԿ անդամ 1940 թվականից։
Կենսագրություն
Ավարտել է Թբիլիսիի ինդուստրիալ ինստիտուտը (1936 թվականին)։ 1936-1938 թվականներին սովորել է ԽՍՀՄ ԳԱ հայկական մասնաճյուղի երկրաբանական գիտական ինստիտուտի ասպիրանտուրայում, 1938-1941 թվականներին եղել է նույն ինստիտուտի տնօրեն։ 1941-1945 թվականներին պատասխանատու աշխատանք է կատարել ՀԿԿ կենտկոմում։ 1945-1952 թվականներին եղել է շինանյութերի արդյունաբերության մինիստր, ՀԽՍՀ Պետպլանի նախագահ, ժողտնտխորհի նախագահ, 1952-1973 թվականներին՝ Հայկական ԽՍՀ Մինիստրների խորհրդի նախագահի առաջին տեղակալ։ 1973-1982 թվականներին աշխատել է որպես միներալային հումքի և երկրաբանահետախուզական աշխատանքների էկոնոմիկայի համամիութենական ինստիտուտի կովկասյան լաբորատորիայի վարիչ։ Հիմնական աշխատությունները վերաբերում են ՀԽՍՀ-ի և Կովկասի մետաղային հանքավայրերի երկրաբանության և նրանց պաշարների տնտեսական գնահատման ուսումնասիրության հարցերին ։
Ծանոթագրություններ
Կատեգորիա:Հայ երկրաբաններ Կատեգորիա:Երկրաբանա-հանքաբանական գիտությունների դոկտորներ Կատեգորիա:ԽՄԿԿ անդամներ Կատեգորիա:ԽՍՀՄ ԳԽ 5-րդ գումարման պատգամավորներ Կատեգորիա:ԽՍՀՄ ԳԽ 6-րդ գումարման պատգամավորներ Կատեգորիա:ԽՍՀՄ ԳԽ 7-րդ գումարման պատգամավորներ Կատեգորիա:ԽՍՀՄ ԳԽ 8-րդ գումարման պատգամավորներ Կատեգորիա:Հայ քաղաքական գործիչներ Կատեգորիա:Հայկական ԽՍՀ Գերագույն Խորհրդի 4-րդ գումարման պատգամավորներ Կատեգորիա:Հայկական ԽՍՀ Գերագույն խորհրդի 3-րդ գումարման պատգամավորներ Կատեգորիա:ԽՄԿԿ 23-րդ համագումարի պատվիրակներ Կատեգորիա:ԽՄԿԿ 24-րդ համագումարի պատվիրակներ
Սալամանկայի համալսարան
Սալամանկայի համալսարան (Universidad de Salamanca)՝ Իսպանիայի և Եվրոպայի հնագույն համալսարաններից ու մշակութային կենտրոններից։
Պատմություն
Հիմնադրվել է Սալամանկայում, XII դարի վերջին կամ XIII դարի սկզբին (աղբյուրներում հաճախ հիշատակվում է 1218 թվականը)։ Միջնադարում Սալամանակայի համալսարանում ուսումնասիրվել են բնական գիտություններ, զարգացել արաբական մշակույթի ավանդույթները։ XVI դարի ինկվիզիցիայի իշխանության շրջանում, Սալամանակայի համալսարանը միակն էր, որտեղ ուսումնասիրվում էր Կոպեռնիկոսի Արևակենտրոն համակարգը։ XVII դարի սկզբից, Իսպանիայի տնտեսական անկման հետևանքով, Սալամանակայի համալսարանը կորցնում է իր նշանակությունը, առավել ևս, երբ XIX դարի 60-ական թվականներին Իսպանիայի գիտական կենտրոն է դառնում Մադրիդի համալսարանը։
Ծանոթագրություններ
Կատեգորիա:Իսպանիայի շենքեր և կառույցներ Կատեգորիա:1218 Կատեգորիա:Սալամանկայի համալսարան Կատեգորիա:Իսպանիայի համալսարաններ Կատեգորիա:12-րդ դարում հիմնադրված կրթական հաստատություններ
Անգելնի բարբառ
Անգելնի բարբառ(Angelner Platt Angeliter Platt), գերմանական լեզվի բարբառներից, տարածված է Շլեզվիգում։ Պատկանում է ցածրգերմաներեն լեզվի շլեզբիգյան բարբառին։
Անգելն շրջանում տարածված է անգելնի բարբառը։
Արտաքին հղումներ
Կատեգորիա:Գերմաներեն Կատեգորիա:Գերմանիայի լեզուներ
Պատժողը (հեռուստասերիալ)
Պատժողը (The Punisher)՝ ամերիկյան սուպերհերոսների մասին հեռուստասերիալ մարտաֆիլմ-դրամայի ժանրում, Marvel Comics հրատարակչության կոմիքսների հիման վրա, Ջոն Բերնթալի հետ գլխավոր դերում ։ «Պատժողը» մտնում է Marvel-ի կինեմատոգրաֆիական տիեզերքի մեջ։ Բոլոր սերիաների պրեմիերան կայացել է 2017 թվականի նոյեմբերի 17-ին Netflix վիդեոծառայությունում ։
Սյուժե
«Խիզախորդ» սերիալի երկրորդ եթերաշրջանից հետո Պատժողը շարունակում է վրեժ լուծել մաֆիայից՝ իր ընտանիքին սպանելու համար և հանցավորության դեմ պայքարել իր դաժան մեթոդներով։
Մշակում
2010 թվականին Քևին Ֆայգին հայտարարել է, որ Պատժողի և Բլեյդի էկրանավորման իրավունքները վերադարձել են հետ Marvel Studios-ի մոտ ։
«Խիզախորդ» սերիալի երկրորդ եթերաշրջանից հետո հայտարարվեց, որ Պատժողի մասին մինակատար սերիալը, այնուամենայնիվ թողարկվելու է, և շուտով ներկայացվեց սերիայի առաջին թիզերը։ Բերնթալը հաստատել է, որ վերադառնալու է Ֆրենկ Կասլի դերին։ Սթիվ Լայտֆուտը պաշտոնապես նշանակվել է, որպես հովանավոր ։
2016 թվականի օգոստոսի 15֊ին կատարվեց այն, ինչ տեղի է ունեցել Netflix֊ի ուրիշ նախագծերի հետ՝ կայքի կոդը օգտագործողներին պատահականորեն բերեց հեռուստաշոուի սինոփսիսը և թողարկման թիվը։ Անոտացիայում նշվում է, որ նախագիծը դուրս է գալու 2017 թվականին «Marvel’s The Punisher» անվանումով։ «Ընտանիքի մահվանից հետո Ֆրենկ Կասլը դարձավ որսորդ և միաժամանակ որսորդի զոհ։ Քրեական ընդհատակման մեջ նա ավելի հայտնի է, որպես Պատժող։»
Հոկտեմբերի 4֊ին ցանց թափանցեց սերիալի նկարահանման կադրերը, իսկ հոկտեմբերի 6֊ին հայտնվեցին կադրեր, որտեղ գլխավոր հերոսը խոսում է Դեբորա Էնն Ուոլի հերոսուհու՝ Քարեն Փեյջի հետ, որը առաջին անգամ հայտնվել է «Խիզախորդ» սերիալում ։ Այդ սերիալում նույնպես հայտնվում է Պատժողը Ջոն Բերնթալի կատարմամբ։
Նույն օրը հայտնի դարձավ, որ սերիալի պրեմիերան նշանակված է 2017 թվականին, «Երկաթե Բռունցքի» առաջին եթերաշրջանի և «Պաշտպանների» հետ միասին։
2017 թվականի դեկտեմբերի 13-ին Netflix-ը ընդլայնեց «Պատժողին» մինչև երկրորդ եթերաշրջան։
Արտաքին հղումներ
Կատեգորիա:Սփին-օֆֆ հեռուստասերիալներ Կատեգորիա:Անգլերեն հեռուստասերիալներ
Աույուիտտուք (ազգային պարկ)
Աույուիտտուք (Auyuittuq National Park, Parc national Auyuittuq), ազգային պարկ Կանադայում։ Բացվել է 2001 թվականին։ Հիմնադրվել է Բաֆինի երկիր կղզու Նունավուտի շրջանի Իկալուիտ քաղաքում։ Ինուատերեն լեզվից թարգմանաբար նշանակում է «երկիր, որը երբեք չի հալչում» ։
Պարկի տեսարժան վայրը համարվում է Փեննի-Այսը։ Փեննի-Այսը 6000 կմ² մակերեսով այսբերգ է։
Արտաքին հղումներ
Կատեգորիա:Կանադայի ազգային պարկեր Կատեգորիա:Կատեգորիա ԲՊՀՄ II
Սելևկյան տերություն
Սելևկյանների կայսրություն (Βασιλεία τῶν Σελευκιδῶν, Basileía tōn Seleukidōn), Հելլենական պետություն, որը ղեկավարել է Սելևկյանների տոհմը մ.թ.ա. 312 թվականից մինչև մ.թ.ա. 63 թվականը։ Այն հիմնադրել է Սելևկիոս I-ը Մակեդոնական կայսրության փլուզումից հետո   ։ Սելևկիոսը մեկնեց Բաբելոն և այնտեղից հավաքելով կողմնակիցներ սկսեց հավակնել Ալեքսանդր Մակեդոնացու մերձավոր արևելյան տարածքներին։ Իր հզորության գագաթնակետին նրա տիրապետության տակ ընկան կենտրոնական Անատոլիան, Պարսկաստանը, Լևանտը, Միջագետքը և այժմյան Քուվեյթը, Աֆղանստանը և Պակիստանի ու Թուրքմենստանի մի մասը։
Սելևկյանների կայրությունը իր ժամանակաշրջանի հիմնական հելլենական մշակույթի կենտրոնն էր, որտեղ կենտրոնացել էին հունական քաղաքական էլիտան  ։ Հույն ժողովուրդը սկսեց արտագաղթել բուն Հունաստանից դեպի Սելևկյանների կայսրություն  ։ Սելևկյանների առաջխաղացումն Անատոլիայից մինչև Հունաստան կանգնեցրեցին միայն հռոմեացիները։ Նրանց փորձերը պարտության մատնելու իրենց վաղեմի թշնամի Պտղոմեոսյան Եգիպտոսին ձախողվեցին, քանի որ վերջիններիս օգնեցին հռոմեացիները։ Հակամարտության մեջ մտնելով Մաուրյա կայսրության առաջնորդ Չանդրագուտպա Մաուրյայի հետ՝ Սելևկյանները մի քանի պարտությունից հետո ստիպված հաշտություն կնքեցին՝ զիջելով ընդարձակ տարածքներ Մաուրյայի, այդ թվում Հնդկաստանի արևմուտքը, Հինդու Կուշը, ներկայիս Աֆղանստանը, Բալոչիստանը, ներկայիս Պակիստանը և կնության տվեց իր աղջկան Մաուրյային։ Կայսրության արևելյան տարածքների մեծ մասը գրավեցին պարտթևները Միհրդատ Ա Պարթևի գլխավորությամբ մ.թ.ա. երկրորդ դարի կեսերին, սակայն Սելևկյան արքաները շարունակեցին կառավարել Սիրիայում մինչև Մեծ Հայքի թագավոր Տիգրան Մեծը վերջնականապես գրավեց Սելևկյանների վերջին տարածքները։
Մակեդոնացու կայսրության մասնատում
Ալեքսանդր Մակեդոնացին գրավեց Պարսկական կայսրությունը Աքամենյան տոհմի վերջին արքա Դարեհ III-ի գլխավորությամբ, սակայն նրա կայսրությունը կարճ կյանք ունեցավ։ Մակեդոնացին մահացավ երիտասարդ մ. թ. ա. 323 թվականին՝ թողնելով հսկայական կայսրությունը կիսահելլենական մշակույթով։ Կայսրության կառավարումը հանձնվեց Ալեքսանդրի զորավար Պերդիկասին, իսկ տարածքները բաժանվեցին նրա զորավարների միջև, որպես սատրապություններ։
Ծանոթագրություններ
Կատեգորիա:Հին աշխարհի պատմական երկրներ Կատեգորիա:Իրանի անտիկ պատմություն Կատեգորիա:Թուրքիայի պատմություն Կատեգորիա:Արևմտյան Ասիայի պատմություն Կատեգորիա:Մերձավոր Արևելքի պատմական պետություններ Կատեգորիա:Արևմտյան Ասիայի նախկին թագավորություններ Կատեգորիա:Արևմտյան Ասիայի նախկին պետություններ
Մեծն Գեթսբին (ֆիլմ, 1974)
«Մեծն Գեթսբի» (The Great Gatsby), ֆիլմ։ Ֆրենսիս Սքոթ Ֆիցջերալդի համանուն վեպի թվով երրորդ ֆիլմը։ Արժանացել է 2 «Օսկար» մրցանակի։
Սյուժե
Հիմնված է համանուն վեպի վրա. «Լացող քսանականներ»-ի մեջ Նյու Յորքում հայտնվում է նախկինում անհայտ մի հարուստ մարդ` Ջեյ Գեթսբին, ով կազմակերպում էր շքեղ երեկույթներ, որին մասնակցում էին հարուստ ապրողներ։ Գեթսբիի հարևանությանբ ապրող Նիկ Քարուեյը այդ երեկույթներից մեկին մասնակցելու հրավեր է ստանում, ու շուտով նրանք դառնում են ընկերներ։ Գեթսբին տարօրինակ խնդրանքով դիմում է Նիկին. թեյախմությանը հրավիրել Նիկի զարմիկին` Դեյզի Բյուկենեին։ Պարզվում է, որ ութ տարի առաջ անհայտ լեյտենանտ Ջեյ Գեթսը սիրահարված է եղել գեղեցկուհի Դեյզիին` հարուստ ընտանիքի աղջկա։ Սակայն նա ամուսնացել էր իր շրջապատից մի տղայի` Թոմ Բյուկենեի հետ։ Այժմ, ֆանտաստիկորեն հարստանալով, Գեթց-Գեթսբին ցանկանում է վերականգնել անցյալը և կրկին նվաճել Դեյզիին։
Արտաքին հղումներ
Կատեգորիա:Անգլերեն ֆիլմեր Կատեգորիա:1974 ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Ամերիկյան ֆիլմեր Կատեգորիա:Paramount Pictures ֆիլմեր Կատեգորիա:Ամերիկյան դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Նյու Յորքում նկարահանված ֆիլմեր Կատեգորիա:Ամերիկյան վեպերի էկրանավորումներ Կատեգորիա:Ամերիկյան ռոմանտիկ ֆիլմեր Կատեգորիա:Ամուսնական դավաճանությունը ֆիլմերում
ՄԱԿ-ի Մերձավոր Արևելքում Պաղեստինի փախստականների օգնության և աշխատանքների գործակալություն
ՄԱԿ-ի Մերձավոր Արևելքում Պաղեստինի փախստականների օգնության և աշխատանքների գործակալություն (ՄԱՕԱԳ) (United Nations Relief and Works Agency for Palestine Refugees in the Near East, UNRWA), ՄԱԿ-ի գործակալություններից մեկը, որը հիմնադրվել է Ընդհանուր վեհաժողովի կողմից 1949 թվականի դեկտեմբերի 8-ին Պաղեստինի փախստականներին օգնելու նպատակով ։
Քաղաքական հիփ հոփ
Քաղաքական հիփ հոփ (Political hip hop) հիփ հոփ երաժշտության ենթաժանր է, որն առաջացել է 1980-ականներին, որպեսզի ռեփ ոճի երաժշտության օգնությամբ քաղաքական և/կամ սոցիալական գործողությունների կոչի, կամ, նաև, սոցիալական ակտիվություն ձևի։ Public Enemy-ն առաջին գերակշռող քաղաքական հիփ հոփ խումբն էր, որը ոգեշնչված էր 1970-ականների քաղաքական բեմի գլխավոր ներկայացուցիչներից, ինչպիսիք են The Last Poets- ը և երաժիշտ Գիլ Սքոթ-Հերոնը ։ Սա նպաստեց բնակչության ցածր խավերի ներկայացուցիչների սոցիալական արտահայտման նոր տեսակի ձևավորմանը, որպեսզի նրանք կարողանան բարձրաձայնել տեղի ունեցող ճնշումների, անարդարության և իշխանությունների կողմից սոցիալական աջակցության բացակայության մասին ։ Քաղաքական հիփ հոփը ռեփ երաժշտության գործիք է քաղաքական ուղերձներ փոխանցելու համար, գործողություն/ սոցիալական փոփոխություն ներշնչելու կամ ունկնդրին որոշակի աշխարհայացքի մեջ համոզելու համար։ Պետք է հաշվի առնել, որ ենթաժանրում չկա համընդհանուր քաղաքական գաղափարախոսություն` գոյություն ունեն բազմաթիվ տեսակետներ, որոնք տատանվում են մարքսիզմից մինչև հինգ տոկոսանոց ազգի (Five Percent Nation) արժեքներ։
ՄԱԿ-ի Մերձավոր Արևելքում Պաղեստինի փախստականների օգնության և աշխատանքների գործակալություն
Այդ նաև հանգստություն ապահովեց հրեաներին և արաբ Պաղեստինի գաղթականներին որոնք գտնվում են Իսրայելի մեջ 1948 թվականի պատերազմից սկսած, մինչև Իսրայելի կառավարությունը իր պատասխանատվությունը իրականացրեց հրեա գաղթականների հանդեպ 1952 թվականին ։
Քաղաքական հիփ հոփ
Գիտակցված հիփ հոփ
Գիտակցված հիփ-հոփ կամ սոցիալապես գիտակցված հիփ-հոփ (անգլ.՝ Conscious hip hop), հիփ հոփ երաժշտության ենթաժանր է, որը մարտահրավեր է նետում գերիշխող մշակութային, քաղաքական, փիլիսոփայական և տնտեսական համաձայնությանը և/կամ սոցիալական խնդիրների և հակամարտությունների մեկնաբանություններին։ Գիտակցված հիփ հոփը պարտադիր չէ, որ բացահայտ քաղաքական լինի, բայց «գիտակից հիփ հոփ» և «քաղաքական հիփ հոփ» տերմինները երբեմն օգտագործվում են փոխադարձաբար։ Գիտակցված հիփ-հոփը սկսեց զարգանալ 1980-ականներին՝ ընդհանուր հիփ հոփի հետ մեկտեղ։ Ազգային գիտակցված ռեփ տերմինը օգտագործվել է ուժեղ քաղաքական ուղերձներով և թեմաներով հիփ հոփ երաժշտությունը ավելի կոնկրետ նկարագրելու նպատակով։ Գիտակցված հիփ հոփ թեմաները ներառում են աֆրոցենտրիզմը, կրոնը, հակակրանքը հանցագործության և բռնության հանդեպ, մշակույթը, տնտեսագիտությունը կամ սովորական քաղաքացիների պայքարի պատկերները։ Գիտակցված հիփ հոփը հաճախ ձգտում է բարձրացնել սոցիալական խնդիրների մասին իրազեկությունը՝ թողնելով ունկնդիրներին հնարավորություն իրենց սեփական կարծիքը ձևավորելու, այլ ոչ թե ագրեսիվորեն պաշտպանել որոշակի գաղափարներ և պահանջել գործողություններ ։
ՄԱԿ-ի Մերձավոր Արևելքում Պաղեստինի փախստականների օգնության և աշխատանքների գործակալություն
Այսօր ՄԱՕԱԳ-ը նախատեսում է կրթություն, առողջապահություն, մարդասիրական օգնություն, սոցիալական ծառայություններ այն 5 միլիոն գրանցված պաղեստինյան փախստականներին, որոնք գրանցվել են 1948 թվականից մինչև 1967 թվականի պատերազմների ընթացքում և որոնց թվաքանակը ներառում է նաև բոլոր նրանց ժառանգներին ։ Օգնություն նախատեսվում է նաև պաղեստինյան փախստականներին, որոնք ապրում են Հորդանանում, Լիբանանում և Սիրիայում, ինչպես նաև Գազայի արևմտյան ափին։
Քաղաքական հիփ հոփ
Գրականություն
Կատեգորիա:Հիփ հոփի ժանրեր Կատեգորիա:21-րդ դարի երաժշտական ժանրեր Կատեգորիա:20-րդ դարի երաժշտական ժանրեր
ՄԱԿ-ի Մերձավոր Արևելքում Պաղեստինի փախստականների օգնության և աշխատանքների գործակալություն
Գործունեություն
Կառույցը սկսել է իր գործունեությունը 1950 թվականի մայիսից։ Փախստականների խնդրի վերաբերյալ համաձայնեցված լուծման բացակայության պատճառով գործակալության լիազորությունների ժամկետը պարբերաբար երկարաձգվում է։ Վերջին անգամ այն երկարաձգվեց մինչև 2011 թվականի հունիսի 30-ը ։ Պաղեստինի փախստականների հարցի լուծման բացակայության համար օրենսդրական ժողովը կրկին հետաձգեց ՄԱՕԱԳ-ի մանդատը՝ վերջին անգամ այն երկարացնելով մինչը 2017 թվականի հունիսի 30։
Օգնություն
Մերձավոր արևելքում գրանցված 4.8 միլիոն պաղեստինցի փախստականների համար, ներառյալ՝ Հորդանանի, Սիրիայի, Լիբանանի, ինչպես նաև Գազականների հատվածի, Արևմտյան ափի և Արևելյան Երուսաղեմի 58 փախստականների ճամբարում բնակվող 1.4 միլիոն փախստականների համար գործակալությունը հանդիսանում է մի շարք առաջնային ծառայությունների հիմնական մատակարար. կրթություն, առողջապահություն, մարդասիրական օգնություն, հասարակական բարեկեցություն ապահովող աշխատանքներ։ Այն իրականացնում է տեղային ֆինանսավորան ծրագիր և ենթակառուցվածքային աշխատանքներ պաշտոնապես սահանված ճամբարի տարածքներում ։
2000 թվականից ի վեր ՄԱՕԱԳ-ն առաջին մարդասիրականօգնություն է ցույց տալիս, որպեսզի հնարավորինս մեղմացնի առկա ճգնաժամի հետևանքները Գազայում և Արևմտյան ափում բնակվող փախստակաների ամենախոցելի շերտի համար ։
2006 թվականից մինչ օրս այն ակտիվորեն արձագանքում է Լիբանանում բախումներից տուժած փախստականների կարիքներին։
Գրասենյակներ
ՄԱՕԱԳ-ի աշխատանքներին էապես նպաստում են Ամմանում և Գազայում տեղակայված երկու գլխավոր գրասենյակները։ 23 հոգուց բաղկացած Խորհրդատվական հանձնաժողովն օգնում է գլխավոր հանձնակատարին, որը գործակալության աշխատանքների մասին զեկուցում է Ընդհանուր վոհաժողովին։ Խորհրդատվական հանձնաժողովի կազմի մեջ մտնում են.
When We All Fall Asleep, Where Do We Go?
When We All Fall Asleep, Where Do We Go? (, մեծատառերով), ամերիկացի երգչուհի Բիլլի Այլիշի դեբյուտային ստուդիական ալբոմը, որը թողարկվել է 2019 թվականի մարտի 29-ին։ «You Should See Me in a Crown» և «When the Party's Over» երգերը թողարկվել են որպես ալբոմի առաջին երկու սինգլներ։ Երրորդ սինգլը՝ «Bury a Friend»-ը, թողարկվել է 2019 թվականի հունվարի 30-ին՝ ալբոմի նախնական տվյալների հետ միասին։ 2020 թվականի հունվարի 26-ին Գրեմմի մրցանակաբաշխության ժամանակ ալբոմը ճանաչվել է որպես «Լավագույն փոփ վոկալային ալբոմ» և «Տարվա ալբոմ» ։
Նախաարտադրություն
2018 թվականի մարտի 20-ին Այլիշը հաստատել է, որ աշխատում է ալբոմի վրա, որը թողարկվելու է տարվա վերջին ։ 2018 թվականի հուլիսին BBC Radio 1-ին տված հարցազրույցում նա ասել է, որ ալբոմը թողարկվելու է 2019 թվականի սկզբին ։ 2019 թվականի հունվարի 14-ին հայտարարվել է, որ Այլիշը կատարելագործում է ալբոմը ։ Հունվարի 29-ին նա պաշտոնապես ներկայացրել է ալբոմի վերնագիրը և նրա շապիկը։ Դրա հետ մեկտեղ ներկայացվել է նաև «Bury a Friend» սինգլի թիզերը    ։
Ներկայացում
Ալբոմը ներկայացնելու նպատակով Բիլլի Այլիշը ձեռնարկել է When We All Fall Asleep համաշխարհային շրջագայությունը, որը սկսվել է 2019 թվականի ապրիլի 13-ին և ավարտվել է նույն թվականի նոյեմբերի 17-ին։ Ալբոմին աջակցող երկրորդ` Where Do We Go? շրջագայությունը սկսվել է 2020 թվականի մարտի 9-ին և ավարտվելու է նույն թվականի սեպտեմբերի 7-ին։
Արտաքին հղումներ
Կատեգորիա:Անգլալեզու ալբոմներ Կատեգորիա:2019 ալբոմներ Կատեգորիա:Բիլլի Այլիշի ալբոմներ Կատեգորիա:Ֆինիս Օ'Քոնելի պրոդյուսերավորած ալբոմներ Կատեգորիա:Billboard 200 գլխավորած ալբոմներ Կատեգորիա:Գրեմմի մրցանակակիր ալբոմներ
Հենրիխ Ռորեր
Կենսագրություն
1951 թվականին, դպրոցը ավարտելուց հետո, Ռորերը ընդունվեց (համաձայն իր ինքնակենսագրականի՝ պատահաբար) Ցյուրիխի շվեցարական բարձրագույն տեխնիկական դպրոցի ֆիզիկայի բաժին։
1955 թվականին Ռորերը Յորգեն Օլսենի ամբիոնում սկսում է աշխատել իր աշխատության վրա, որի թեման էր գերհաղորդիչի երկարության փոփոխությունը գերհաղորդման կարգավիճակի անցնելիս մագնիսական դաշտի միջոցով ինդուցվելիս։ 1963 թվականին նա անցնում է աշխատանքի IBM-ի Ռյուշլիկոնում գտնվող հետազոտական լաբորատորիայում, որտեղ աշխատում է Կոնդոյի էֆեկտի հետազոտության վրա, և Գերտ Բինինգի հետ հանդիպումից հետո նախագծում է սկանավորող թունելային մանրադիտակը։
Հենրիխ Ռորերը հանդիսանում է ԱՄՆ ազգային գիտությունների ակադեմիայի արտասահմանյան անդամ (1988), ինչպես նաև Ռուսաստանի գիտությունների ակադեմիայի անդամ (2006)։
Արտաքին հղումներ
Կատեգորիա:Շվեյցարացի նոբելյան մրցանակակիրներ Կատեգորիա:Շվեյցարացի ֆիզիկոսներ Կատեգորիա:Փորձարարական ֆիզիկոսներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Ֆիզիկոսներ այբբենական կարգով Կատեգորիա:IBM աշխատակիցներ Կատեգորիա:Շվեյցարացի բողոքականներ
Օլիվենիտ
Օլիվենիտ (oliva – զեյթուն, գույնի նմանությամբ), միներալ։ Քիմիական կազմը՝ Cu2[OH/AsSO4] ։ Բյուրեղագխոական համակարգը ռոմբային է։ Առաջացնում է գնդաձև ագրեգատներ, աղյուսանման բյուրեղների հովհարաձև աճուկներ։ Գույնը՝ զեյթունի կանաչ, հարդի դեղին, գորշ։ Փայլը՝ ապակու, ալմաստի։ Կարծրությունը՝ 3, խտությունը՝ 4600 կգ/մ3։ Հանդիպում է պղնձի հանքավայրերի օքսիդացման զոնայում՝ մալաքիտի, ազուրիտի, լիմոնիտի հետ։
Կատեգորիա:Մագմատիկ ապարներ